—

Se adaugă pe listă următoarele puncte: „Informații referitoare la monitorizarea depunerilor (37) Codul dispozitivului de eșantionare Se folosesc următoarele coduri pentru dispozitivele de eșantionare a depunerilor: 1: precipitații la sol 2: depunere totală 3: depunere doar în stare umedă 4: apa absorbită de plante 5: ceață 6: ceață înghețată (brumă) 7: concentrația aerului 9: altele Detaliile privind echipamentul folosit sunt enunțate într-o anexă la documentul ce conține informații de bază. (37a) Cantitatea prelevată Cantitatea totală de eșantioane recoltată se va împărți după aria de recoltare a colectorilor și se exprimă în mm. (38) Datele de începere și de încheiere ale perioadei de monitorizare Datele de începere și de încheiere ale fiecărei perioade de monitorizare sunt declarate în formulare, folosind același format utilizat la data observării, evaluării și analizei (vezi punctul 3). O perioadă de monitorizare constă din una sau mai multe perioade de măsurare. Perioadele de măsurare în cadrul unei perioade de monitorizare ar trebui să aibă aceeași durată. Durata minimă a unei perioade de măsurare este de o săptămână, cea maximă este de o lună. Atunci când este necesară folosirea unor perioade de măsurare diferite în cursul anului (de exemplu săptămânal vara și lunar iarna), se vor identifica două perioade de monitorizare distincte, iar rezultatele se vor înregistra separat pe formulare. (39) Numărul perioadelor de măsurare Numărul perioadelor de măsurare în fiecare perioadă de monitorizare se va indica pe formulare. (40) Perioada Numărul perioadei de măsurare în decursul căreia a fost prelevat eșantionul trebuie declarat. În fiecare an (la 1 ianuarie sau în jurul acestei date) începe o nouă serie de perioade de măsurare. Când eșantioanele din mai multe perioade de măsurare sunt combinate înainte de analiză, detaliile exacte ale amestecului vor fi menționate în anexa la documentul cu informații despre mediu. Numărul primei perioade de măsurare se va folosi pentru indicarea perioadei de analiză (de exemplu când eșantioanele din perioadele 9, 10, 11 și 12 sunt combinate într-un singur eșantion de analiză, acest eșantion are numărul de perioadă 9). Informații cu privire la monitorizarea meteorologică (41) Codul locului Pe parcelă și în jurul ei pot fi identificate mai multe locuri. Deoarece instrumentele meteorologice pot fi instalate în mai multe locuri, fiecare loc trebuie identificat. Detaliile exacte ale locului trebuie incluse într-o anexă la documentul care conține evaluarea meteorologică. Exemple de posibile coduri ale locului sunt: Pe parcelă 1: sub coronament, la înălțimea meteorologică standard (1,50 m) 2: sub coronament, la înălțimea de 2 m (2,00 m) 3: sub coronament, la nivelul solului (0,10 m) 4: la înălțimea coronamentului 5: deasupra coronamentului 6: sub coronament, la înălțimea de 20 cm (– 0,20 m) În afara parcelei 7: în câmp deschis, la înălțimea meteorologică standard (1,50 m) 8: în câmp deschis, la nivelul solului (0,10 m) 9: în câmp deschis la înălțimea de 10,00 m …etc. (42) Codul instrumentului Se folosesc următoarele coduri pentru dispozitivele de eșantionare meteorologice: 10: citire manuală 20: înregistrare mecanică 30: înregistrare pe hârtie 40: înregistrare digitală (automat) 50: înregistrare digitală (cu prelucrare secvențială de date integrată) Când sunt folosite mai multe instrumente de tipuri, mărci etc. diferite, pot fi utilizate numerele singure (de exemplu 11, higrometru cu fir, 12; termometru umed/uscat). Detaliile privind echipamentul folosit vor fi enunțate într-o anexă la documentul care cuprinde evaluarea meteorologică. (43) Temperaturi Temperaturile se exprimă în °C, folosind formatul de plus/minus și două cifre plus o zecimală (de exemplu –12,5). (44) Umiditatea relativă Umiditatea relativă se exprimă ca fiind media pentru perioada respectivă, folosind un format de două cifre și o zecimală (de exemplu 62,5). (45) Viteza vântului Viteza vântului se exprimă ca fiind media vitezei vântului în metri pe secundă (m/s), folosind un format de maximum trei cifre (de exemplu 25). (46) Direcția vântului Direcția predominantă a vântului se exprimă în grade ale rozei vânturilor (Nord = 0o, Est = 90o, Sud = 180o și Vest = 270o). (47) Radiația solară Radiația solară globală pe durata perioadei se exprimă în Watt pe metru pătrat (W/m2). (48) Săptămânile în care apar evenimentele sau fenomenele Aparițiile se exprimă pe săptămâni conform numerotării standard a săptămânilor. Săptămâna 1 începe în jurul datei de 1 ianuarie. Pentru apariția unui eveniment într-o singură zi, numerele săptămânii «de la» și «până la» sunt aceleași. (49) Caracterul extrem Un cod este atribuit pentru a desemna caracterul extrem al unui eveniment: 1: (Foarte) apropiat de definiția evenimentului/fenomenului 2: Durată extrem de îndelungată 3: Intensitate extremă 4: Durată și intensitate extreme. (50) Pagubele constatate Se vor indica numărul și numele sub care se menționează o pagubă în formularul 8d (dacă este aplicabil) sau o indicație scurtă și o trimitere la o explicație mai amplă în studiu sau în raportul de evaluare (vezi anexa IX, punctul II.8). Același raport ar trebui să includă și detalii despre extremitățile, simptomele și răspândirea pagubelor.”